Ég fékk gott símtal í síðustu viku þegar Þorgeir Ástvaldsson og Kristófer Helgason í Reykjavík síðdegis hringdu til að ræða við mig um dánaraðstoð og stuðning á lokametrum ævinnar . Við höfðum rætt málefnið í upphafi árs 2015 og það var ekki síst gott fyrir mig að fá tækifæri til að koma nýrri þekkingu á framfæri en það að fá fjarlægð á dauðann hefur líka gefið mér ný sjónarhorn á málið . Í stuttu máli finnst mér þurfa að auka andlegan stuðning við dauðveika og alvarlega veika sjúklinga , án andlegs stuðnings er ekki hægt að taka umræðu um upplýst og óháð samþykki . Í vikunni þar á undan fékk ég óvænt símtal úr fortíðinni þegar Hulda Bjarnadóttir hringdi til að ræða þær breytingar sem hefðu orðið á Internetinu – þau höfðu rekist á viðtal á youtube sem ég fór á K100 til hennar og Jóns Axels að svara fyrir fortíðina og framtíðina sem aldrei varð 😀 Aðallega ræddum við samt Internetið og hvað er búið að gerast á þeim rúmu 20 árum frá því þetta Kastljós um Internetið kom út ( og alter egóið / Cindy-C kom út fyrir alþjóð ) .